वासिंटन , 18 नभेम्बर : आमेरिकानि गोदान हादतगिरि ज' बाइडेनआ बुंदों गाव भारतजों लोगोनि सोमोन्दोखौ आवगाय होलांगोन । दरनै हादतफोरनि गेजेराव सोमोन्दोआ जौगाखांगोन । गाव भारतजों हाबाफारि मावनो उसु - खुथु जादों । इन्ड पेसिफिक ओन्सोल आरो कभिड - 19 आ भारतआव गाहाय हाबाफारि मावनाय जागोन । बाइडेननि बेबादि बिबुंथि होनाया भारतनि दर 2 हादतफोर चीन आरो पाकिस्तानखौ जिंगा सिहोदों । गाहाय मन्थ्रि मदिआ गोदानै सायख' जानाय हादतगिरि ज' बाइडेन आरो लेङाइ हादतगिरि कमला हेरिसनो गाहाम हामलायथि बावहरदों । इन्ड पेसिफिक ओन्सोलाव आमेरिका आरो भारतनि हेफाजाब होलायनायनि बाथ्राखौ खोनानानै चीनआ जिंगा सिदों । मख'नो गोनांदि , इन्ड पेसिफिक ओन्सोलाव चीननि आखाय होनाया बांलांबाय थादों । आमेरिकानि हादतगिरिआ चीननि हेंथायै हाबाफारि मावनो नागिरदों । बे ओन्सोलाव भारतआ आमेरिकाखौ फुरायै हेफाजाब होगोन । गोदानै सायख' जानाय हादतगिरि ज' बाइडेनआ इसारा होदोंदि , इन्ड पेसिफिक ओन्सोलाव आमेरिकानि सोलोयारि खान्थियाव गिदिर सोलायनाय फैगोन । 
आमेरिकानि गोदानै सायख'जानाय हादतगिरिआ भारतजों लोगोसे हाबाफारि मावनो उसु खुथु जादों